Тут Заур теухуауэ
«Мелодии моей судьбы» — аращ зэреджэр Гольцевэ Аллэ иджыбла-гъэ Москва къыщыдигъэкIа тхылъым. Ар теухуащ Урысей Федерацэм, Къэбэрдей-Балъкъэр, Къэрэшей-Шэрджэс, Адыгэ, Дагъыс-тэн республикэхэм я цIыхубэ артист, дызэрыгушхуэ ди хэкуэгъу уэрэджыIакIуэ цIэрыIуэ Тут Заур и гъащIэмрэ и гуащIэмрэ.
Тхылъым щызэкIэлъыхьащ макъамэ гъуазджэм хэлъхьэныгъэфI хуэзыщIа Тут Заур и ныбжьэгъухэмрэ и лэжьэгъухэмрэ абы и унагъуэм, и гуащIэм, и лэжьыгъэм теухуауэ ятхамрэ жаIамрэ, езым къыIраха интервьюхэр. Абыхэм къахощ артистым и сабиигъуэмрэ щIалэгъуэмрэ зыхуэдар, ар макъамэм зэрыхуеджар, и адэ-анэм хабзэм, нэмысым зэрыщIапIыкIар, и унагъуэ насыпыр зэрызэфIэувар, КъБР-м и Правительствэм зэрыщылэжьар, хьэл-щэн, дуней тетыкIэ екIу зэрыдэплъагъур, пщIэрэ нэмысрэ къызэрыхуащIыр. Тхылъым хагъэхьащ Заур теухуа сурэт куэди.
ТЕКIУЖЬ Заретэ.
